**Γιώργης Γιατρομανωλάκης**, ομότιμος Καθηγητής της Φιλοσοφικής Σχολής του ΕΚΠΑ

**«Ο Παυσανίας περιηγείται την Αργολίδα»**

Ο περιηγητής Παυσανίας (2ος μ. Χ. αι.) αφιερώνει ένα σημαντικό μέρος των Κορινθιακών (2ο βιβλίο της Περιηγήσεως Ελλάδος) στην περιγραφή της Αργολίδας. Περιγράφει μνημεία και τόπους αρχαιολογικούς, ιερά, ποταμούς, βουνά, τοπία και ταυτόχρονα εκθέτει ιστορικά και μυθολογικά στοιχεία της περιοχής. Το Άργος, οι Μυκήνες, η Επίδαυρος, το ιερό άλσος του Ασκληπιού, η Τροιζήνα, η Ερμιόνη κ.λπ. περιγράφονται εκτενώς. Οι περιγραφές του Παυσανία συνιστούν για μας πηγή πολύτιμων πληροφοριών. Στην εισήγησή μας παρακολουθούμε ορισμένες διαδρομές του Παυσανία και αναφέρουμε κάποιες από τις πολλές μυθικές και ιστορικές πληροφορίες σχετικά με την Αργολίδα.-

**Βιογραφικό**

Ο Γιώργης Γιατρομανωλάκης γεννήθηκε στον Ζαρό Ηρακλείου Κρήτης. Σπούδασε κλασική φιλολογία στο Πανεπιστήμιο Αθηνών και στο King's College του Πανεπιστημίου του Λονδίνου. Είναι ομότιμος Καθηγητής της Φιλοσοφικής Σχολής του ΕΚΠΑ. Έχει γράψει βιβλία και άρθρα για την αρχαία και τη νέα ελληνική λογοτεχνία. Εχει εκδώσει μυθιστορήματα, διηγήματα και ποιήματα.

Τέλος συζήτησης